כריס סנדרס

**כריס סנדרס**, או בשמו המלא **כריסטופר מייקל סנדרס** (באנגלית: **Chris Sanders** או **Christopher Michael Sanders**, נולד ב-12 במרץ 1962) הוא אנימטור, תסרטאי, אמן סטוריבורד, מדבב ובמאי קולנוע אמריקאי. הוא ידוע בסרטיו שביים, "לילו וסטיץ'", "הדרקון הראשון שלי", "רוז הרובוטית" שהיו מועמדים לאוסקר, וסרטים נוספים אחרים.

## ראשית חייו
כריס סנדרס נולד ב-12 במרץ 1962 בקולורדו ספרינגס שבארצות הברית. את חיבורו הראשון לעולם ההנפשה חווה כשצפה בסרט "עולמו המופלא של דיסני". כריס הרבה לצייר בלימודיו ואייר את הדמויות בעיתון בית ספרו. לאחר התיכון למד כריס אנימציה ב-CalArts (המכון לאמנות בקליפורניה) וסיים את לימודיו בשנת 1984.

## קריירה
סנדרס התחיל את הקריירה שלו כמעצב דמויות עבור סדרת הטלוויזיה *Muppet Babie*.

### [[אולפני ההנפשה של וולט דיסני]]
לאחר מכן שימש כאמן סטוריבורד ראשי באולפני ההנפשה של וולט דיסני, והיה אמן סטוריבורד, מעצב הפקה ומעצב דמויות בכמה מסרטי החברה, הכוללים את "היפה והחיה", "אלאדין", "מלך האריות" ו-"מולאן".

ב-1985, סנדרס יצר דמות בשם "סטיץ'" להצעת ספר ילדים שלא צלחה. כאשר סנדרס היה האחראי הראשי על סטוריבורד בדיסני, מנכ"ל דיסני, מייקל אייזנר, החליט שבעקבות מספר הפקות אנימציה של דיסני בעלות תקציב גבוה בתקופת אמצע שנות ה-90, החברה אולי תרצה לנסות סרט קטן וזול יותר. תומאס שומאכר פנה אל סנדרס כדי להציע את הרעיון הזה, וסנדרס השתמש מחדש בדמות "סטיץ'" שיצר בסרט "לילו וסטיץ'".

בסוף שנות השמונים, סנדרס יצר ספר תמונות אלגורי בשם "The Big Bear Aircraft Company" אשר היווה המחשה לתהליכי העבודה בדיסני וביצירת סרטי אנימציה.

כריס סנדרס היה מעורב בשלבי הפיתוח המוקדמים של הסרט "בולט" של אולפני וולט דיסני, ושימש כבמאי וכותב ראשי בגרסתו הראשונית, שנקראה "American Dog". עם זאת, בעקבות חילוקי דעות יצירתיים עם הנהלת האולפן בנוגע לכיוון האמנותי והעלילתי של הסרט, הוסר מהפרויקט בשנת 2006. לאחר עזיבתו שונה הסרט באופן משמעותי, בוים על ידי ביירון הווארד וכריס ויליאמס, ויצא לאקרנים בשם "בולט". בעקבות תרחישים אלו עזב סנדרס את דיסני.

### [[דרימוורקס הנפשה]]
במרץ 2007, סנדרס עבר לאולפני דרימוורקס, ושם קיבל את תפקיד הבמאי על הסרט "הקרודים", פרויקט שהיה קודם לכן בשיתוף הפקה עם אולפני ארדמן לפני שהם עזבו את דרימוורקס.

ב-24 בספטמבר 2008 דווח כי סנדרס היה תסריטאי ובמאי הסרט "הדרקון הראשון שלי" עבור אולפני ההנפשה של דרימוורקס. הסרט יצא לאקרנים ב-26 במרץ 2010 היה הצלחה הן בקרב המבקרים והן בקופות, כשהוא הרוויח כמעט 500 מיליון דולר ברחבי העולם. הסרט היה מועמד לפרס האוסקר בקטגוריות סרט אנימציה מצטיין ופסקול מקורי מצטיין בטקס האוסקר ה-83. בנוסף, הסרט זכה ב-10 פרסי אנני, כולל פרס סרט האנימציה הטוב ביותר.

לאחר מכן, סנדרס חזר לעבוד על הסרט "הקרודים", שיצא לאקרנים ב-22 במרץ 2013. הוא חלק את קרדיט הבימוי והכתיבה עם קירק דמיקו, שהצטרף באמצע ההפקה. הסרט הוכיח את עצמו כהצלחה, עם הכנסות של מעל ל-500 מיליון דולר.

### [[אולפני המאה ה-20]]
באוקטובר 2017, הודיע סנדרס כי יביים עיבוד קולנועי חדש לרומן מאת ג'ק לונדון מ-1903, 'קול הבר ביער', עבור אולפני המאה ה-20. הסרט, שהיה בכיכובו הראשון ובבימויו הראשון כחי, יצא לאקרנים בפברואר 2020. הסרט קיבל ביקורות מעורבות, עם דירוג אישור של 63% ב-Rotten Tomatoes,והרוויח 107.6 מיליון דולר בתקציב של 125–150 מיליון דולר, מה שנחשב לכישלון קופתי.

### חזרה לדרימוורקס ודיסני
ב-28 בספטמבר 2023, נחשף שסנדרס יחזור לדרימוורקס הנפשה כדי לכתוב ולהפיק סרט אנימציה המבוסס על סדרת הספרים של פיטר בראון, The Wild Robot. הסרט, שבעברית שמו "רוז הרובוטית" יצא לאקרנים בספטמבר 2024. בחודש הבא, סנדרס אישר כי הוא יביים את ההמשך לסרט.

ב-23 ביולי 2025, דווח שסנדרס יכתוב את התסריט להמשך של הסרט לייב-אקשן "לילו וסטיץ'", ובהמשך סנדרס עצמו אישר זאת.

## קישורים חיצוניים

## הערות שוליים

קטגוריה:אמריקאים ילידי קולורדו
קטגוריה:קולורדו ספרינגס: אישים
קטגוריה:במאי סרטי אנימציה
קטגוריה:זוכי פרס אנני
קטגוריה:דיסני: אישים
קטגוריה:במאי קולנוע אמריקאים
קטגוריה:אמריקאים שנולדו ב-1962